QUIBERON, TALASOTERAPIAREN SORLEKU
Bretainiako lekurik ikusgarrienetakoa da Quiberon penintsula. Leku harrigarria, ez soilik bere edertasunagatik, baizik eta bertara joateko errepideagatik eta han izaten den haize zakartsuagatik.
XIX. mendean, Quiberoneko mediku batek talasoterapiaren onurak aurkitu zituen. Teknika honetan, itsasoko ura eta handik ateratako beste substantzia batzuk erabiltzen dira, eta bainuetxeetako tratamenduen antzekoak egiten dira haiekin. Horiez gain, itsasoko klima erabiltzen da terapiarako. Quiberonera heltzeko, zubi bat zeharkatu behar da. Zubi horrek Saint-Pierre de Quiberonera eramango gaitu. Baina herri horretara heldu orduko, hamar hondartza handi, dunez beteak, eta Teignouse itsasargia ikusi ahal ditugu.
Leku honetan, oinez, bizikletaz, zaldiz edo kayakez ibil gaitezke. Doako aparkaleku ugari daude; horrela, autoa utzita, kostaldea oinez ezagutu ahal izango dugu, eta olatuen eta haizearen doinuaz gozatu.
